Ɛica d Ɛli, igujilen n tyemmat, ur asen-yexfi wara deg uxxam, sbedden timejjanin-nsen, tḥessisen kan, iẓrawen-nsen ttsilen am leεwanser deg ccetwa. Azekka-nni, ɣef wudem n ṣṣbeḥ, uzzlen s aẓekka n yemma-tsen, qqimen dinna ttrun i sin, ḥkan-as i yemma-tsen lbaṭṭel d miḥyaf i d-yeɣlin fella-sen. Ruḥ ruḥ, hata tenṭeq-d yemma-tsen seg uẓekka, tennayasen: -Azekka, mi ara zlun tafunast, awi-t-d kra seg wul-is cwuṭ seg ufwad-is, terzem-d ɣer da, sersen cwiṭɣer yiḍarren-iw, cwiṭɣer yixef-iw.